Document ID: 32005D0886

A BIZOTTSÁG HATÁROZATA
(2005. december 9.)
Ciprusnak és Máltának a cukorrépa-vetőmag forgalmazásáról szóló 2002/54/EK tanácsi irányelv szerinti kötelezettség alól történő mentesítéséről
(az értesítés a C(2005) 4756. számú dokumentummal történt)
(Csak a görög és máltai nyelvű szöveg hiteles)
(EGT vonatkozású szöveg)
(2005/886/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a cukorrépa-vetőmag forgalmazásáról szóló, 2002. június 13-i 2002/54/EK tanácsi irányelvre (1) és különösen annak 30a. cikkére,
tekintettel a Ciprus és Málta által benyújtott kérelemre,
mivel:
(1)
A 2002/54/EK irányelv rendelkezéseket tartalmaz a cukorrépa-vetőmag forgalmazásáról. Az irányelv rendelkezik továbbá arról, hogy bizonyos feltételek megléte esetén a tagállamok teljes mértékben vagy részben mentesíthetők ezen irányelv alkalmazásának kötelezettsége alól.
(2)
Cipruson és Máltán rendes körülmények között nem szaporítanak, illetve nem forgalmaznak cukorrépa-vetőmagot. Emellett a cukorrépa-termesztés a fenti országokban gazdasági szempontból elenyésző jelentőségű.
(3)
Amíg ezen feltételek fennállnak, az érintett tagállamokat mentesíteni kell a 2002/54/EK irányelvben foglalt, a szóban forgó anyagra vonatkozó rendelkezések alkalmazásának kötelezettsége alól.
(4)
Az e határozatban előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága véleményével,
ELFOGADTA EZT A HATÁROZATOT:
1. cikk
A 20. cikk kivételével Ciprus és Málta mentesül a 2002/54/EK irányelv alkalmazásának kötelezettsége alól.
2. cikk
Ennek a határozatnak a Ciprusi Köztársaság és a Máltai Köztársaság a címzettje.
Kelt Brüsszelben, 2005. december 9-én.

Labels: 17
3
6
18
15